Goran Bregović - Wikipedija

# Goran Bregović

### Izvor: Wikipedija

Goran Bregović (Sarajevo, 22. ožujka 1950.), bosansko-hercegovački glazbenik i skladatelj.

Otac Hrvat, majka Srpkinja, a supruga Muslimanka. Stoga se najradije izjašnjava kao Jugoslaven.

Goran Bregović u djetinjstvu nije pokazivao veliku sklonost ka muzici. Iz drugog razreda niže muzičke škole (odsjek violina) izbačen je kao lijen i netalentiran. Kada mu je majka početkom šezdesetih godina kupila gitaru, početničke lekcije dobio je od Ede, brata scenariste Abdulaha Sidrana. Prvi, bezimeni sastav osnovao je u osmom razredu osnovne škole. Goran je želio da upiše srednju likovnu školu, ali je majka, uplašena da se tamo skupljaju pederi, insistirala da se opredijeli za saobraćajnu tehničku školu. Pristao je pod uvjetom da mu dozvoli da pušta kosu. Uz tu školu išlo je i mjesto bas-gitariste u grupi Izohipse u kojoj se nije dugo zadržao, kao ni u saobraćajnoj školi. Prešao je u gimnaziju i u grupu Beštije. Već sa šesnaest godina počeo se sam uzdržavati, pa je svirao narodnjake u kafani u Konjicu, prodavao novine i radio na gradilištima. Krajem šezdesetih svirao je bas gitaru u grupi “Kodeksi” čiji je član bio i Željko Bebek. Sa Milićem Vukašinovićem i Zoranom Redžićem je neko vrijeme svirao u Italiji. Poslije jednog fizičkog obračuna u Sarajevu, Goran se posvećuje studiranju. U jesen 1971. dobiva poziv od Ismeta Arnautalića da zajedno formiraju grupu “Jutro”. To je bio stvarni početak priče o “Bijelom dugmetu", bendu koji će u sljedećih 15 godina svog postojanja obilježiti glazbenu pozornicu na prostorima tadašnje države. Sa "Bijelim dugmetom", od 1974. do 1989. godine harao je pozornicama širom bivše Jugoslavije, postavio sve moguće diskografske rekorde i nametnuo rock 'n' roll kao način života generacijama svojih sljedbenika. Goran Bregović autor je teksta i glazbe većine pjesama Bijelog dugmeta, te je zbog toga postao vođa grupe, njezina alfa i omega. Sa svojim liderskim sposobnostima, Bregović je uspio očuvati veliki značaj Bijelog dugmeta. Birajući uvijek prave poteze, čak i kada se drugima nije činilo tako, održao je Dugme najjačim rock bendom u Jugoslaviji. Nakon raspada Bijelog dugmeta, a ponukan i ratom koji je bio na pomolu, Goran Bregović se seli u Pariz. Nastavlja rad kao skladatelj filmske glazbe, a započinje s filmovima Kuduz i Dom za vešanje. Tokom devedesetih postaje jedan od najpoznatijih europskih etno skladatelja, potpisuje ugovor s velikom izdavačkom kućom Universal, te sa svojim Orkestrom za svadbe i sprovode nastupa u elitnim koncertnim dvoranama. Danas živi na relaciji Pariz - New York - Beograd.

Jedan je od međunarodno najpoznatijih glazbenika s prostora bivše Jugoslavije.

## [uredi] Diskografija

## [uredi] Vanjske poveznice

- Službena osobna stranica]
- Diskografija na službenoj stranici Gorana Bregovića]

Nedovršeni biografski članak Goran Bregović dopunite prema pravilima Wikipedije.

Dobavljeno iz "http://hr.wikipedia.org../../../g/o/r/Goran_Bregovi%C4%87_c565.html"

Kategorije: Prepisano bez dozvole | U izradi, Glazbenici | Bosanskohercegovački glazbenici | Skladatelji

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Deutsch
- English
- Esperanto
- Español
- Suomi
- Français
- עברית
- Italiano
- 日本語
- ქართული
- Latviešu
- Nederlands
- Norsk (bokmål)
- Polski
- Русский
- Slovenčina
- Српски / Srpski
- Svenska
- Türkçe
- Українська